காங்கிரஸ் மற்றும் மதச்சார்பற்ற ஜனதா தளம் இணைந்த கூட்டணிக்கு 115 உறுப்பினர்களின் ஆதரவு இருந்த போதிலும் காங்கிரஸ் மற்றும் ஜனதா தளம் இடையே தேர்தலுக்கு முந்தைய கூட்டணி இல்லை. தேர்தலுக்கு முந்தையக் கூட்டணி இருந்திருந்தால் பெரும்பான்மை உள்ள அந்தக் கூட்டணியைதான் ஆளுநர் கட்டாயம் ஆட்சியமைக்க அழைத்திருப்பார். அவ்வாறு இல்லாமல் தேர்தலுக்குப் பிந்தையக் கூட்டணி இது என்பதால் யாரை ஆட்சியமைக்க அழைப்பது என்பது ஆளுநரின் விருப்பத்திற்கே உட்பட்டது என சட்ட வல்லுநர்கள் கூறுகின்றனர். எனவே தனிப்பெரும் கட்சியா அல்லது பெரும்பான்மை உள்ள கூட்டணியா என்ற முடிவெடுக்கும் இறுதி அதிகாரம் ஆளுநருக்கே உள்ளது. அந்த அதிகாரத்தின் அடிப்படையில் தனிப்பெரும் கட்சி என்ற முறையில் எடியூரப்பாவையே ஆளுநர் ஆட்சியமைக்க அழைப்பு விடுப்பார் என்கின்றனர் சட்ட வல்லுநர்கள்.